CELEX: 31994R3272
Language: hr
Date: 1994-12-27
Title: Uredba Komisije (EZ) br. 3272/94 od 27. prosinca 1994. o razvrstavanju određene robe u kombiniranu nomenklaturu

02/Sv. 002
            
            
               HR
            
            
               Službeni list Europske unije
            
            
               176
            
         31994R3272
   
               L 339/58
            
            
               SLUŽBENI LIST EUROPSKE UNIJE
            
            
               27.12.1994.
            
         
      UREDBA KOMISIJE (EZ) br. 3272/94
   od 27. prosinca 1994.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom Komisije (EZ) br. 3176/94 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe navedene iz Priloga ovoj Uredbi;
   budući da su Uredbom (EEZ) br. 2658/87 utvrđena opća pravila za tumačenje kombinirane nomenklature, i da se ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Zajednice, a s ciljem primjene tarifa i drugih mjera u vezi s robnom razmjenom;
   budući da je u skladu s navedenim općim pravilima robu iz stupca (1) tablice iz Priloga ovoj Uredbi potrebno razvrstati pod odgovarajuće oznake KN iz stupca (2), a na temelju razloga navedenih u stupcu (3);
   budući da je prihvaćeno da korisnik može obvezujuće tarifne informacije, koje izdaju carinska tijela država članica u vezi s razvrstavanjem robe u kombiniranu nomenklaturu i koje nisu u skladu s pravima utvrđenima ovom Uredbom, nastaviti navoditi, u skladu s odredbama članka 12. stavka 6. Uredbe Vijeća (EEZ) br. 2913/92 o Carinskom zakoniku Zajednice (3), i to tijekom razdoblja od tri mjeseca;
   budući da su mjere predviđene ovom Uredbom u skladu s mišljenjem Odsjeka za tarifnu i statističku nomenklaturu Odbora za Carinski zakonik,
   DONIJELA JE OVU UREDBU:
   Članak 1.
   Roba iz stupca (1) tablice iz Priloga razvrstava se sada u kombiniranu nomenklaturu sukladno s odgovarajućim oznakama KN iz stupca (2) te tablice.
   Članak 2.
   Obvezujuće tarifne informacije, koje izdaju carinska tijela država članica, a koje nisu u skladu s pravima utvrđenima ovom Uredbom, mogu se nastaviti navoditi u skladu s odredbama članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. prosinca 1994.
      
         
            Za Komisiju
         
         Christiane SCRIVENER
         
         
            Članica Komisije
         
      
   
   
      (1)  SL L 256, 7.9.1987., str. 1.
   
      (2)  SL L 335, 23.12.1994., str. 56.
   
      (3)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Čelična kugla prevučena silikonskom gumom koja zadovoljava određene specifikacije:
                           
                                       —
                                    
                                    
                                       tvrdoća po postupku Shore (tipa A) 70 ± 5,
                                    
                                 
                                       —
                                    
                                    
                                       razdjelna linija pri lijevanju ne prelazi 0,05 mm,
                                    
                                 
                                       —
                                    
                                    
                                       promjer ne prelazi 22 mm, i
                                    
                                 
                                       —
                                    
                                    
                                       ukupna masa 31 gram (± 1 gram)
                                    
                                 namijenjena za uporabu u proizvodnji pokazivača (takozvanoga „računalnoga miša”).
                        
                     
            
               8473 30 90
            
            
               Razvrstavanje se utvrđuje odredbama općih pravila 1. i 6. za tumačenje kombinirane nomenklature, na temelju napomene 2. (b) uz odsjek XVI. i tekstom oznaka KN 8473, 8473 30 i 8473 30 90.
            
         
               
                           2.
                        
                        
                           Magnetna disketa na koju je u proizvodnji snimljen analogni (valni) signal, isključivo u svrhu provjere kakvoće magnetskoga premaza diskete.
                        
                     
            
               8523 20 90
            
            
               Razvrstavanje se utvrđuje odredbama općih pravila 1. i 6. za tumačenje kombinirane nomenklature i tekstom oznaka KN 8523, 8523 20 i 8523 20 90
               Budući da dotični analogni signal ne može nakon proizvodnje služiti nikakvoj drugoj svrsi, taj se signal ne može smatrati snimkom u smislu tarifnoga broja 8524.
            
         
               
                           3.
                        
                        
                           Spojni ormarić za uporabu u sustavima kabelske televizije, koji se sastoji od metalne kutije (približne veličine 10 × 10 × 7 cm) opremljene s kabelskim ulazima i terminalima. Kutija sadrži električni strujni krug s više električnih dijelova (kao što su svici, transformatori, otpornici i kondenzatori) i priključke.
                           Namjena je spojnoga ormarića smanjenje napona signala koji prolazi kroz kabel u televizijske prijamnike i putem filtra sprečavanje da napajanje za pojačalo dođe u televizijske prijamnike.
                        
                     
            
               8543 80 80
            
            
               Razvrstavanje se utvrđuje odredbama općih pravila 1. i 6. za tumačenje kombinirane nomenklature i tekstom oznaka KN 8543, 8543 80 i 8543 80 80.
               Spojni ormarić obličjem i namjenom nije aparat za spajanje s ili u električnim strujnim krugovima u smislu tarifnoga broja 8536. Iako se uporabljuje kao dio televizijskih sustava, to je aparat sa zasebnom funkcijom.